**David Málek** (\* Zlín, Česko), známy najmä pod umeleckým menom **David Steel** je český rapper a podnikateľ, ktorý na hudobnej scéne pôsobí približne od roku 2007. V roku 2009 vydal svoj debutový album *Bumerang*.

Hudobná kariéra
---------------

V roku 2004 začal David Steel písať svoje prvé texty vo väzení (i keď k rapu sa dostal už skôr) a neskôr, v roku 2006 začal nahrávať prvé skladby v štúdiu P.A.trick records. V roku 2007 sa David začal objavovať na koncertoch spolu s Jay Dieselom a DJom Opiom a spolu s českým rapperom Headdym stavia v Zlíne nahrávacie štúdio Base (kde neskôr nahral aj svoj debutový album).

V roku 2008 sa objavil na albume Jay Diesela *Život napsal sám* v skladbe "Smrt všem fake". V roku 2008 urobil videoklip na skladbu "Ráže Magnum Steel" (režíroval ho Romeo), ktorá sa stretla so zmiešanými reakciami a začalo sa hovoriť o prvom albume. Ten vyšiel v roku 2009 pod názvom Bumerang s hosťami ako H16, Ego a producentmi ako Grimaso, Emeres, Opia,... Klip bol urobený k skladbám "Jeden team" a "Dalo mi sílu", ktorá sa objavila na Headdyho albume. Album dal Steel zadarmo na voľné stiahnutie.

V roku 2010 sa objavil v klipoch "Sranda musí byť" od H16, "Hip Hop ide hore/Monopol" od Grimasa a Rytmusa a objavili sa prvé informácie o druhom albume *Scorpion*. K albumu boli natočené dva promo klipy "Vyspím se až v hrobě" a "100x opakovaná lež". V októbri sa na internet dostala skladba "LSD" (Lambo style door) s hosťujúcim Nironicom a Mad Skillom na produkcii. Klip k skladbe "LSD" mal premiéru 20. decembra 2010 a okrem Davida Steela sa v ňom objavil aj hosťujúci Nironic, Mad Skill, Otecko a Majk Spirit zo skupiny H16

Súkromný život
--------------

2. septembra 2009 neznámi zlodeji vykradli Steelov dom a odcudzili šperky, mobil, peniaze a veci v hodnote 700 tisíc českých korún. Steel ponúkol za tip na zlodeja odmenu 300 tisíc českých korún.

6. apríla 2011 sa dostal do zadržovacej väzby za podozrenie z daňových únikov v hodnote najmenej 26 miliónov českých korún. Po osemnástich mesiacoch vyšetrovacej väzby sa dostal na slobodu. Odsúdený nebol.

Diskografia
-----------

### Štúdiové albumy

* 2009: *Bumerang*
* TBA: *Scorpion*

### Videoklipy

#### Sólo

* 2008: "Ráže Magnum Steel"
* 2009: "Jeden team" (ft. Tafrob & Jay Diesel)
* 2009: "Dalo mi sílu" (Mad Skill remix) (ft. Headdy)
* 2010: "Vyspím se až v hrobě"
* 2010: "100x opakovaná lež" (ft. Tom Malar)
* 2010: "LSD" (ft. Nironic)
* 2011: "Respekt a pokora" (ft. H16)

#### Ostatné

* 2008: "Dalo mi sílu" (Headdy ft. David Steel)

Referencie
----------

1. ↑   *S Rytmusem jsme začínali od nuly, říká David Steel a přináší další singl* [online].. Dostupné online.
2. ↑   *David Steel* [online].. Dostupné online.
3. ↑   *Vychádza nový Jay Diesel - Život napsal sám. Medzi hosťami aj Kontrafakt* [online].. Dostupné online.
4. ↑   *David Steel vykládá karty - nový klip teď, album s Rytmusem a H16 na přelomu roku* [online].. Dostupné online.
5. ↑   *Headdy má nový klip, jmenuje se Dalo mi sílu a hostuje David Steel* [online]. [Cit. 2010-10-22]. Dostupné online. Archivované 2009-05-21 z originálu.
6. ↑   *David Steel ve videu Jeden team! Koukni se na novinku z alba Bumerang už teď!* [online]. [Cit. 2010-10-22]. Dostupné online. Archivované 2009-12-21 z originálu.
7. ↑   *David Steel avizuje album Scorpion* [online]. [Cit. 2010-10-22]. Dostupné online. Archivované 2010-08-28 z originálu.
8. ↑   *David Steel, Nironic a Mad Skill holdují LSD, dnes v tracku, v sobotu také v klipu!* [online]. [Cit. 2010-10-22]. Dostupné online. Archivované 2010-10-25 z originálu.
9. ↑   *David Steel byl vykraden, za tip na zloděje nabízí odměnu* [online].. Dostupné online.
10. ↑   *Rytmus si počkal kamoša z basy: Pozrite si videoklip, z ktorého mrazí* [online]. zoznam.sk, 07.07.2013, [cit. 2013-07-24]. Dostupné online.